wickkiey/tamil-wikipedia-chunked huggingface dataset:
# அஜிங்கியதாரா கோட்டை

## வரலாறு

சிலாஹர வம்ச மன்னர் போஜ ராஜன் 16ம் நூற்றாண்டில் அஜிங்கியதாரா கோட்டையை நிறுவினார். பின்னர் இக்கோட்டையை பிஜப்பூர் சுல்தானிடமிருந்து மராட்டியப் பேரரசர் சத்திரபதி சிவாஜி கைப்பற்றினார். பின்னர் இக்கோட்டை 1780ல் முகலாயப் பேரரசர் அவுரங்கசீப் வசம் சென்றது. பின்னர் மராட்டிய சத்திரபதி சாகுஜி காலத்தில் இக்கோட்டையைக் கைப்பற்றினார். மூன்றாம் ஆங்கிலேய-மராட்டியப் போரின் முடிவில் 1818ல் இக்கோட்டை பிரித்தானிய இந்தியாவின் ஆட்சியின் கீழ் சென்றது. இந்தியப் பிரிவினை]]க்கு பின்னர் இக்கோட்டை பம்பாய் மாகாணத்துடன் இணைக்கப்பட்டது.
# அஜிங்கியதாரா கோட்டை

## இதனையும் காண்க

- இந்தியாவில் உள்ள கோட்டைகளின் பட்டியல்
# அசிநாப்தோகுயினோன்

**அசிநாப்தோகுயினோன்** (*Acenaphthoquinone*) என்பது C<sub>12</sub>H<sub>6</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். பல்வளைய அரோமாட்டிக் ஐதரோகார்பனான அசிநாப்தீனின் குயினோன் வழிப்பெறுதியாக இச்சேர்மம் கருதப்படுகிறது. அசிநாப்தோகுயினோன் மஞ்சள் நிறத்தில் காணப்படுகிறது. தண்ணீரில் இது கரையாது. சில வேளாண் வேதிப்பொருள்களையும் சில சாயங்களையும் தயாரிப்பதற்கான முன்னோடி சேர்மமாக அசிநாப்தோகுயினோன் பயன்படுகிறது.
# அசிநாப்தோகுயினோன்

## தயாரிப்பு

பொட்டாசியம் இருகுரோமேட்டுடன் அசிநாப்தீனைச் சேர்த்து ஆக்சிசனேற்ற வினைக்கு உட்படுத்தினால் ஆய்வகத்தில் அசிநாப்தோகுயினோனை தயாரிக்கலாம். வணிக ரீதியான தயாரிப்பில் பெராக்சைடு சேர்த்து ஆக்சிசனேற்றம் செய்யப்படுகிறது. அதிகப்படியான ஆக்சிசனேற்றம் நாப்தலீன் இருகார்பாக்சிலிக் நீரிலியை அளிக்கிறது.
# சுல்யா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1962 | எஸ். சுப்பையா நாயக் | இந்திய தேசிய காங்கிரஸ் |
| 1967 | ஏ. ராமச்சந்திரா | சுதந்திராக் கட்சி |
| 1972 | பி. டி. பங்கேரா | இந்திய தேசிய காங்கிரஸ் |
| 1978 | ஏ. ராமச்சந்திரா | ஜனதா கட்சி |
| 1983 | பாகில ஹுக்ரப்பா | பாரதிய ஜனதா கட்சி |
| 1985 | கே. குஷாலா | இந்திய தேசிய காங்கிரஸ் |
| 1989 |  |  |
| 1994 | எஸ். அங்காரா | பாரதிய ஜனதா கட்சி |
| 1999 |  |  |
| 2004 |  |  |
| 2008 |  |  |
| 2013 |  |  |
| 2018 |  |  |
| 2023 | பாகீரதி முருள்யா | } |
# இந்திய இராணுவ விவகாரங்கள் துறை

*இராணுவ விவகாரங்கள் துறை* (*Department of Military Affairs*) (சுருக்கமாக:**DMA**), இந்திய பாதுகாப்பு அமைச்சகத்தின் கீழ் செயல்படும் ஒரு துறை ஆகும். இத்துறையின் அலுவல்-சாரா செயலாளராக பாதுகாப்புப்படைகளின் தலைமைப் படைத்தலைவர் செயல்படுவர். இராணுவ விவகாரங்கள் துறையானது இந்தியப் பாதுகாப்புப் படைகளுக்கும் மற்றும் இந்திய பாதுகாப்பு அமைச்சகத்திற்கும் இடையே பாலமாக செயல்படும்.
# இந்திய இராணுவ விவகாரங்கள் துறை

## செயல்பாடு

இராணுவ மற்றும் சிவில் அதிகாரிகளைக் கொண்ட இராணுவ விவகாரங்கள் துறையானது ஆயுதக் கொள்முதல், பயிற்சி மற்றும் பணியாளர்கள் போன்ற பல்வேறு துறைகளில் கூட்டுத் தன்மையை ஊக்குவிக்கும். இராணுவ விவகாரங்கள் துறையானது ஒருங்கிணைந்த பாதுகாப்பு பணியாளர்களின் தலைமையகம், தரைப்படை, வான்படை மற்றும் கடற்படைகளின் தலைமையகத்துடன் தொடர்புடன் இருக்கும். மேலும் முப்படைகளின். கூட்டுத் திட்டமிடல் மூலம் கூட்டுத் தன்மையை மேம்படுத்துதல், வளங்களின் உகந்த பயன்பாட்டிற்கான மறுசீரமைப்பை எளிதாக்குதல் மற்றும் சேவைகளால் உள்நாட்டு தளவாடங்களை பயன்படுத்துவதை மேம்படுத்துதல் ஆகியவற்றை கையாளும்.
# இந்திய இராணுவ விவகாரங்கள் துறை

## அமைப்பு

இந்தத் துறையானது இந்திய பாதுகாப்பு அமைச்சகத்தின் கீழ் பாதுகாப்புப்படைகளின் தலைமைப் படைத்தலைவரின் தலைமையில் செயல்படுகிறது. இவரே இத்துறையின் அலுவல்-சாரா அரசுச் செயலராக செயல்படுவர். அரசு செயலரின் கீழ் ஒரு கூடுதல் செயலாளர், ஐந்து இணை செயலர்கள், 13 துணைச் செயலாளர்கள் மற்றும் இருபத்தைந்து சார்புச் செயலாளர்கள் செயல்படுவர்.
# காசாக்கரையிலுள்ள நகரங்களின் பட்டியல்

யின் நிலப்படம்]]  
காசாவிலுள்ள ஹமாஸ் அரசாங்கத்தின் ஆளுகைக்குட்பட்ட 5 ஆளுநரகங்களில் அடங்கும் நகரங்கள் இங்கு பட்டியலிடப்பட்டுள்ளன.
# காசாக்கரையிலுள்ள நகரங்களின் பட்டியல்

## வரலாறு

மேற்குக் கரை, காசாக்கரை ஆகியவை குறித்த 1995 ஆம் ஆண்டு இடைக்கால ஒப்பந்தங்களின் அடிப்படையில், பாலத்தீனியர்கள் அதிகம் வாழுமிடங்களுக்கான (நிலப்பரப்பு A மற்றும் B) பொதுமக்கள் விவகாரங்களை பலத்தீன தேசிய ஆணையம் தனது கட்டுப்பாட்டில் எடுத்துக்கொண்டது. (கிழக்கு ஜெருசலத்தின் நகர எல்லைக்கு உட்பட்ட பகுதிகள் இங்கு விதிவிலக்கு ஆகும்) நிலப்பரப்பு Bக்கு உரிய பாதுகாப்பு விவகாரங்களுக்கு இசுரேல் பொறுப்பேற்றுக்கொண்டது.  
பாலத்தீனிய புள்ளியியல் நடுவண் செயலகம் தனது அலுவல்முறை மக்கட்தொகை கணக்கெடுப்பினை 1997 ஆம் ஆண்டில் முதன்முதலாக செய்தது. அதன் பிறகு உத்தேசமான கணக்கீட்டின் அடிப்படையிலேயே மக்கட்தொகை குறித்த தரவு அறிவிக்கப்படுகிறது. கடைசியாக 2006 ஆம் ஆண்டில் மக்கட்தொகை குறித்த தரவு வெளியிடப்பட்டது. 2007 ஆம் ஆண்டு நடந்த 'காசாவிற்கான போராட்டம்' நிகழ்விற்குப் பிறகு, ஹமாஸ் குழுவால் காசாக்கரை நிர்வகிக்கப்படுகிறது.
# காசாக்கரையிலுள்ள நகரங்களின் பட்டியல்

## நகரங்களின் பட்டியல்

| பனி சுகெலா | بني سهيلا | கான் யூனிசு | நிலப்பரப்பு A | align=32,800 |  |
| --- | --- | --- | --- | --- | --- |
| பியிட் கனவுன் | بيت حانون | வடக்கு காசா | நிலப்பரப்பு A | align=32,200 |  |
| பியிட் லகியா | بيت لاهيا | வடக்கு காசா | நிலப்பரப்பு A | align=59,500 |  |
| டெயிர் அல்-பலா | دير البلح | தீர் அல்-பலகு ஆளுநரகம் | நிலப்பரப்பு A | align=62,200 |  |
| காசா நகரம் | غزة هاشم | காசா | நிலப்பரப்பு A | align=830,700 |  |
| ஜபலியா | جباليا | வடக்கு காசா | நிலப்பரப்பு A | align=82,900 |  |
| கான் யூனிசு | خان يونس | கான் யூனிசு | நிலப்பரப்பு A | align=179,800 |  |
| ரஃபா | رفح | ரஃபா | நிலப்பரப்பு A | align=71,000 | } |
# நூக்கலா நரோதம் ரெட்டி

**நூக்கலா நரோதம் ரெட்டி**, (Nookala Narotham Reddy) இந்தியாவைச் சேர்ந்த ஓர் அரசியல்வாதியாவார். சுருக்கமாக நூ. நரோத்தம் ரெட்டி என்று அழைக்கப்படுகிறார். உசுமானியா பல்கலைக்கழகத்தின் துணைவேந்தராகவும் மாநிலங்களவை உறுப்பினராகவும் இருந்தார்.  
சிறீ ரங்கா ரெட்டியின் மகனாக வாரங்கல் மாவட்டத்தில் உள்ள மனுகொண்டாவில் 1921 ஆம் ஆண்டு மார்ச் மாதம் 23 ஆம் தேதியன்று இவர் பிறந்தார். சுலோச்சனா தேவியை திருமணம் செய்து கொண்டார். இவர்களுக்கு 3 மகன்கள் இருந்தனர். முதுகலை பட்டம் பெற்ற இவர், கோலகொண்டா பத்திரிகையின் ஆசிரியராகவும் பணியாற்றினார்.  
ரெட்டி இந்திய தேசிய காங்கிரசு கட்சியில் உறுப்பினராக இருந்தார். 1956 ஆம் ஆண்டில் ஐதராபாத்து பிரதேச காங்கிரசு கமிட்டி மற்றும் 1960 இல் ஆந்திர பிரதேச மாநில காங்கிரசு கட்சியின் தலைவராக இருந்தார்.  
1956 ஆம் ஆண்டு ஏப்ரல் மாதம் 2 ஆம் தேதி முதல் 1960 ஆம் ஆண்டு மார்ச்சு மாதம் 15 ஆம் தேதி வரையிலும், மீண்டும் ஏப்ரல் 3, 1962 ஆம் ஆண்டு ஏப்ரல் மாதம் 3 ஆம் தேதி முதல் 1968 ஆம் ஆண்டு ஏப்ரல் மாதம் 2 ஆம் தேதி வரையிலும் மாநிலங்களவை உறுப்பினராக இருந்தார்.  
சுமார் இரண்டு தசாப்தங்களாக உசுமானியா பல்கலைக்கழகத்தின் அதிகாரிகள் கூட்டமைப்பு உறுப்பினராக இருந்தார். 1972 ஆம் ஆண்டு முதல் 1975 ஆம் ஆண்டு வரை பல்கலைக்கழகத்தின் துணைவேந்தராக தேர்ந்தெடுக்கப்பட்டார்  
ஆந்திர பிரதேச லலித் கலா அகாடமியின் தலைவராகவும் தேசிய லலித் கலா அகாடமியின் பொதுக்குழு உறுப்பினராகவும் இருந்தார்.  
ரெட்டி 1984 ஆம் ஆண்டு மார்ச் மாதம் 14 ஆம் தேதியன்று இறந்தார்.
# மகுண்ட சுப்பராம ரெட்டி

**மகுண்ட சுப்பராம ரெட்டி** (*Magunta Subbarama Reddy*) இந்தியாவைச் சேர்ந்த ஓர் அரசியல்வாதியாவார். 1947 ஆம் ஆண்டு நவம்பர் மாதம் 26 ஆம் தேதியன்று நெல்லூர் மாவட்டத்தில் மகுண்ட ராகவ ரெட்டிக்கு மகனாக இவர் பிறந்தார். 1991 ஆம் ஆண்டு நடைபெற்ற பொதுத் தேர்தலில் ஓங்கோல் மக்களவைத் தொகுதியில் காங்கிரஸ் (ஐ) சார்பில் போட்டியிட்டு வெற்றி பெற்றார். 1991 முதல் 1996 வரை மக்களவை உறுப்பினராக நாடாளுமன்றத்தில் பிரதிநிதித்துவப்படுத்தினார்.
# மகுண்ட சுப்பராம ரெட்டி

## வாழ்க்கைக் குறிப்பு

மகுண்ட சுப்பராம ரெட்டி கர்நாடகா மாநிலம் தும்கூரில் பொறியியல் படித்துவிட்டு படிப்பை இடையில் நிறுத்திக் கொண்டார். 1967 ஆம் ஆண்டு பிப்ரவரியில் பார்வதியை திருமணம் செய்து கொண்டார். இவர்களுக்கு ஒரு மகன் மற்றும் 1 மகள் உள்ளனர்.  
பாலாச்சி குழுமத்தின் நிறுவனராக மகுண்ட சுப்பராம ரெட்டி அறியப்படுகிறார். மகுண்டா சுப்பராமிரெட்டி அறக்கட்டளை மூலம் இலவச குடிநீர் விநியோகம் செய்து சமூகப்பணியாற்றினார். நெல்லையில் உள்ள ரங்கநாதசுவாமி கோவிலின் அறங்காவலராக இருந்தார். சென்னை கலாசாகர் கல்வி நிறுவனத்தின் துணைத் தலைவராகப் பணியாற்றினார். ஏழைகளுக்கு இலவச குடிநீர் விநியோகம், கோயில்கள் கட்டுதல், சமுதாயக் கூடங்கள், நலிந்த பிரிவினருக்கு திருமண மண்டபங்கள் கட்டுதல் போன்ற சேவை நிகழ்ச்சிகளில் பங்கேற்றார்.
# குரோக்கர் வன ஈப்பிடிப்பான்

**குரோக்கர் வன ஈப்பிடிப்பான்** (*Crocker jungle flycatcher*)(*சைனோரிசு ருபிகிரிசா*) என்பது பழைய உலக ஈப்பிடிப்பான் குடும்பமான மியூசிகாபிடேயில் உள்ள ஒரு பாசரின் பறவை சிற்றினம் ஆகும். இது போர்னியோவில் மட்டும் காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  
குரோக்கர் வன ஈப்பிடிப்பான் 2021-ல் பன்னாட்டு பறவையிலாளர்கள் சங்கத்தினால் செம்பழுப்பு வால் வன ஈப்பிடிப்பானிலிருந்து (*சைனோரிசு ரூபோகாடேடா*) தனித்தனி சிற்றினமாகப் பிரிக்கப்பட்டது.
# அணிக்குதிச்சான் வடக்கு

**அணிக்குதிச்சான் வடக்கு** (*Anikudichan North*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும். இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.
# அணிக்குதிச்சான் வடக்கு

## மக்கள்தொகை

2001 மக்கள்தொகை கணக்கெடுப்பின்படி, அணிக்குதிச்சான் (வடக்கு) கிராமத்தில் 796 ஆண்கள் மற்றும் 727 பெண்கள் என மொத்தம் 1523 பேர் இருந்தனர்.
# குவாதம் இ ரசூல்

**குவாதம் இ ரசூல்** (*Qadam e Rasool*) இந்தியாவின் ஒடிசா மாநிலம் கட்டாக்கில் அமைந்துள்ளது. இது ஒடிசாவில் உள்ள முகலாய கட்டிடக்கலையின் ஒரு புனிதத் தலமாகும். குவாதம் ரசூல் வளாகத்தில் ஏராளமான தர்காக்கள், மோட்டி, குவாதம் இ ரசூல் என்ற பெயர்களில் இரண்டு பள்ளிவாசல்கள் , பல கல்வெட்டுகள் உள்ளன.  
ஆராய்ச்சியாளர் முகமது யாமின் கூறுகையில், "கட்டிடக்கலைப்படி இது முகலாய காலத்து அழகிய கோயில், ஆனால் ஒடியா பாணியில் கட்டப்பட்ட ஒரு கோயில் கட்டிடம் என்கிறார். எனவே, இதை ஒடிசாவில் உள்ள இந்து-முசுலிம் கட்டிடக்கலையின் கலவையாக கருதப்படுகிறது."
# குவாதம் இ ரசூல்

## மயானம்

கோயிலின் உள்ளே, ஒரு பெரிய கல்லறை உள்ளது, இதில் சாகீத் பானி, அதாருதீன் முகமது, முகமது மொக்சின், முகம்மது தாகி கான், சயீத் முகமது, பேகம் பதார் உன் நிசா அக்தர், அப்சல்-உல் அமீன், சிக்கந்தர் ஆலம், உசைன் ராபி காந்தி ஆகியவர்களின் உடல்கள் . புதைக்கப்பட்டுள்ளன. இந்த ஆலயத்தில் பல பாரசீக கல்வெட்டுகளும் உள்ளன.
# ஆஃப்ரின் ஆறு

**ஆஃப்ரின் ஆறு** (*Afrin River*) ( *நஹ்ர் இஃப்ரீன்* ; Kurdish ; வடக்கு சிரிய மொழி : *நஹர் ʻAfrīn* ; ) துருக்கி மற்றும் சிரியாவில் உள்ள ஒரோண்டசு ஆற்றின் துணை ஆறாகும். இது துருக்கியின் காசியான்டெப் மாகாணத்தில் உள்ள கர்தால் மலைகளில் உயர்ந்து, சிரியாவின் ஆஃப்ரின் நகரத்தின் வழியாக தெற்கே பாய்ந்து, மீண்டும் துருக்கியில் நுழைகிறது. இது முன்னாள் அமிக் ஏரியின் இடத்தில் கராசுவுடன் இணைகிறது, மேலும் இதன் நீர் ஒரு கால்வாய் மூலம் ஒரோண்டேசுக்கு பாய்கிறது.  
ஆற்றின் மொத்த நீளம் 131 கிலோமீட்டர்கள் (81 மைல்) ஆகும். இதில் 54 கிலோமீட்டர்கள் (34 மைல்கள்) சிரியாவில் உள்ளது. கத்தே மாகாணத்தில் இருந்து சுமார் 250,000,000 கன சதுர மீட்டர்கள் (8.8) கன சதுர அடி ஆண்டுதோறும் நீரோட்டம் பாய்கிறது. அதே சமயம் சுமார் 60,000,000 கன சதுர மீட்டர்கள் (2.1 ) கன சதுர அடி அளவிலான நீரோட்டம் சிரியாவில் இருந்து வருகிறது. இந்த ஆறு ஆஃப்ரின் நகரின் வடக்கே ஆஃப்ரின் அணையால் தடுக்கப்பட்டுள்ளது.  
அசிரிய மக்களுக்கு *ஆப்ரே* என்றும் செலூசிட் சகாப்தத்தில் ஆய்னோபாராசு *என்றும்*, ரோமானிய காலத்தில் *உஃப்ரெனஸ்* என்றும் அறியப்பட்டது. அபுல்-ஃபிதா இதை *நஹ்ர் இஃப்ரின்* என்று குறிப்பிடுகிறார்.
# யூனஸ் எம்ரே

**யூனஸ் எம்ரே** (*Yunus Emre* ) (1238-1328) *டெர்விஸ் யூனஸ்* என்றும் அழைக்கப்படும் இவர் துருக்கிய நாட்டுப்புறக் கவிஞரும் சூபி துருக்கிய கலாச்சாரத்தில் பெரிதும் தாக்கம் ஏற்படுத்தியவருமாவார். *இரிசலேது’ன் நுஷியே* என்ற கவிதை நூல் இவரது மிக முக்கியமான புத்தகமாகும். இவர் பழைய அனத்தோலியன் துருக்கிய மொழியில் எழுதினார். இவரது பெயர், *யூனஸ்* என்பது, *ஜோனா* என்ற ஆங்கிலப் பெயருக்கு இணையான அரபு மொழியாகும். யுனெஸ்கோ பொது மாநாடு 1991 ஆம் ஆண்டை கவிஞர் பிறந்த 750 வது ஆண்டு, சர்வதேச யூனஸ் எம்ரே ஆண்டாக அறிவிக்கும் தீர்மானத்தை ஒருமனதாக நிறைவேற்றியது.  
யூனஸ் எம்ரே புதிய உருவான துருக்கிய இலக்கியத்தின் மீது பெரும் செல்வாக்கு செலுத்தியுள்ளார். இது பாரசீக மற்றும் அரபு மொழிகளின் கலவையாக இருந்தது. *அகமது யெசெவி* மற்றும் *சுல்தான் வாலாட்* ஆகியோருக்குப் பிறகு, நன்கு அறியப்பட்ட கவிஞர்களில் ஒருவர். பாரசீக அல்லது அரபு மொழியில் மட்டும் அல்லாமல், இவரது பிராந்தியத்தில் பேசப்படும் பழைய அனத்தோலியன் துருக்கிய மொழியில் கவிதைகளை இயற்றினார். மத்திய மற்றும் மேற்கு அனத்தோலியாவில் உள்ள மக்களின் பிரபலமான பேச்சுக்கு மிக நெருக்கமாக இவரது எழுத்துகள் இருக்கிறது. இது பல அநாமதேய நாட்டுப்புறக் கவிஞர்கள், நாட்டுப்புறப் பாடல்கள், விசித்திரக் கதைகள், புதிர்கள் மற்றும் பழமொழிகளின் மொழியாகும்.
# யூனஸ் எம்ரே

## இதனையும் காண்க

- சூபித்துவம்
# ஆனிகுடிச்சான் தெற்கு

**ஆனிகுடிச்சான் தெற்கு** என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.
# ஆனிகுடிச்சான் தெற்கு

## மக்கள்தொகை

2001 மக்கள்தொகை கணக்கெடுப்பின்படி, அணைகுடிச்சான் (தெற்கு) கிராமத்தில் 1335 ஆண்கள் மற்றும் 1395 பெண்கள் என மொத்தம் 2730 பேர் இருந்தனர்.
# அலி மஸ்ஜித்

**அலி மஸ்ஜித்** (*Ali Masjid*) என்பது கைபர் கணவாயின் குறுகலான புள்ளியாகும். இது பாக்கித்தானின் கைபர் பக்துன்க்வாவின் கைபர் மாவட்டத்தில் அமைந்துள்ளது. இது லாண்டி கோட்டல் (பெசாவரின் மேற்கு) நகரத்திலிருந்து கிழக்கே 10 மைல் (16 கிமீ) தொலைவில் 3,174 அடி (967 மீ) உயரத்தில் உள்ளது. அலி மஸ்ஜித் அருகே உள்ள கைபரின் அகலம் முன்பு இரண்டு முழுமையாக ஏற்றப்பட்ட ஒட்டகங்கள் ஒன்றையொன்று கடந்து செல்ல முடியாத அளவுக்கு குறுகலாக இருந்தது. ஆனால் பின்னர் அது அகலப்படுத்தப்பட்டது.
# அலி மஸ்ஜித்

## பெயர்த் தோற்றம்

இஸ்லாமிய தீர்க்கதரிசி முகம்மது நபியின் உறவினரான அலீயின் நினைவாக இது பெயரிடப்பட்டது. உள்ளூர் பாரம்பரியத்தின் படி இந்த இடத்திற்கு வருகை தந்த அலியின் நினைவாக இங்கு ஒரு மசூதியும் ஒரு விகாரையும் கட்டப்பட்டுள்ளது. அலியின் கையின் அடையாளங்களைக் கொண்ட ஒரு பெரிய கற்பாறையும் இங்குள்ளது.
# அலி மஸ்ஜித்

## வரலாறு

போது அலி மசூதிக்கு கீழே உள்ள பள்ளத்தாக்கு]]
அலி மஸ்ஜித் கைபர் கணவாயில் மிகக் குறுகிய இடத்தில் அமைந்துள்ளது. இது முகம்மது நபியின் உறவினரும் மருமகனுமான `அலி இபின் அபி தாலிப் (சுமார் 600-661) சன்னதியைக் கொண்டுள்ளது. கடம் மற்றும் அலி மஸ்ஜித் இடையே வர்த்தகப் பாதையில் செல்லும் போது, பயணிகள் சன்னதியில் பிரார்த்தனை செய்து கொள்ள தங்கள் வாகனத்தை இங்கே நிறுத்துவார்கள்.  
இப்பகுதி முதலில் ஆப்கானித்தான் அமீரகத்துக்குள் இருந்தது. 1837 ஆம் ஆண்டில் ஆப்கானிய அமீர், தோஸ்த்து முகமது கான் (1793-1863) என்பவரால் அலி மஸ்ஜித் மேலே ஒரு கோட்டை கட்டப்பட்டது. சன்னதியும் கோட்டையும் மிகவும் கரடுமுரடான நிலப்பரப்பில் ஆழமான பள்ளத்தாக்கைக் கண்டும் காணாத வகையில் அமைந்துள்ளது.
# அலி மஸ்ஜித்

## வரலாறு

### அலி மஸ்ஜித் இரண்டாவது போர்

நவம்பர் 1878 இல், இரண்டாம் ஆங்கிலேய ஆப்கானியப் போரின் போது, தளபதி சர் சாமுவேல் பிரவுன் தலைமையிலான பெசாவர் பள்ளத்தாக்கு களப் படை, பயாசு முகம்மதுவின் கீழ் ஆப்கானியர்களிடமிருந்து கோட்டையைக் கைப்பற்றியது . ஆங்கிலேயர்கள் பின்னர் அந்த இடத்தில் தங்கள் சொந்த கோட்டையை நிறுவினர். கைபர் கணவாயின் ஒரு முக்கிய இராணுவக் காவல் இடமாக வைத்திருந்தனர். கோட்டையில் ஒரு சிறிய கல்லறை உள்ளது. இதில் இரண்டாம் ஆப்கானித்தான் போரில் வீழ்ந்த பிரித்தானிய வீரர்களின் கல்லறைகள் ஆகும். பள்ளத்தாக்கு சுவர்கள் இங்கு பணியாற்றிய படைப்பிரிவுகளின் அடையாளங்களைக் கொண்டுள்ளன.
# பனமாலிபூர் சட்டமன்றத் தொகுதி

**பனமாலிபூர் சட்டமன்றத் தொகுதி** (*Banamalipur Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தின் ஒரு பகுதி ஆகும். இத்தொகுதி திரிபுரா மேற்கு மக்களவைத் தொகுதியின் ஒரு பகுதியாகவும் உள்ளது.
# பனமாலிபூர் சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | சட்டப் பேரவை உறுப்பினர் | கட்சி |
| --- | --- | --- |
| 1977 | பிபேகானந்த் பௌமிக் | சுயேச்சை |
| 1983 | சுகாமோய் சென்குப்தா | இந்திய தேசிய காங்கிரசு |
| 1988 | ரத்தன் சக்ரவர்த்தி |  |
| 1993 |  |  |
| 1998 | மதுசூதன் சாகா |  |
| 2003 | கோபால் சந்திர ராய் |  |
| 2008 |  |  |
| 2013 |  |  |
| 2018 | பிப்லப் குமார் தேப் | இந்திய தேசிய காங்கிரசு |
# பனமாலிபூர் சட்டமன்றத் தொகுதி

## மேலும் பார்க்கவும்

- திரிபுரா சட்டப் பேரவையின் தொகுதிகளின் பட்டியல்
- மேற்கு திரிபுரா மாவட்டம்
# ஜெரி அல் சமீர்

**ஜெரி அல் சமீர்** (*Jeri Al Samir*) ( ; **ஜெரி அல் சம்மர்** மற்றும் **ஜெரி அல் சமூர்** என்றும் உச்சரிக்கப்படுகிறது) என்பது கத்தாரில் உள்ள உம் சலால் நகராட்சியில் உள்ள ஒரு கிராமம். இது அல் ரயான் நகராட்சியின் எல்லைக்கு அருகில் நகராட்சியின் மத்திய-தெற்கு பகுதியில் அமைந்துள்ளது.
# ஜெரி அல் சமீர்

## சொற்பிறப்பியல்

*ஜெரி* என்பது *கேரி* என்ற அரபு வார்த்தையிலிருந்து உருவானது. கிடைக்கும் நீரினை ஒருங்கிணைத்து பல்வேறு தாவரங்களின் வளர்ச்சியை எளிதாக்கும் பகுதியைக் குறிக்கிறது. கிராமத்தின் பெயரின் இரண்டாம் பகுதி, *சமீர்*, என்பது அங்கு வசித்த ஒரு முக்கிய நபரின் பெயர்.
# ஜெரி அல் சமீர்

## உள்கட்டமைப்பு

2015 ஆம் ஆண்டில், பொருளாதாரம் மற்றும் வர்த்தக அமைச்சகம் கியூ ஆர் 331 மில்லியன் செலவில் கிராமத்தில் ஒரு தளவாட மையத்தை உருவாக்கத் தொடங்குவதாக அறிவித்தது. சுற்றுப்பாதை நெடுஞ்சாலைக்கு அருகில் அதன் சிறப்பான அமைவிடம் மற்றும் ஒப்பீட்டளவில் குறைந்த செயல்பாட்டு செலவுகள் காரணமாக இந்தப் பகுதி தேர்ந்தெடுக்கப்பட்டது. முழுமையாக பணிகள் முடிந்ததும், சரக்குப் போக்குவரத்து மையம் வாகன உதிரிபாகங்கள் மற்றும் இயந்திரங்கள், உணவு மற்றும் பானங்கள், கிடங்கு மற்றும் சேமிப்பு மற்றும் கட்டுமானத் துறைகளில் 21 நிறுவனங்களுக்கு வசதிகளை வழங்கும்.
# பரா ஆறு

**பரா ஆறு** அல்லது **ஃபரா ஆறு** (*Farah River*) ( ; ) மேற்கு ஆப்கானித்தானில் உள்ள ஒரு ஆறாகும். இந்த ஆறு கோர் மாகாணத்தின் கிழக்குப் பகுதியில் உள்ள பேண்ட்-இ பயான் மலைத்தொடரில் உருவாகி ஆப்கானித்தான்- ஈரான் எல்லையில் உள்ள எல்மாந்து சதுப்பு நிலங்களை நோக்கி 560 கிலோமீட்டர்கள் (350 மைல்கள்) பாய்கிறது. பாரா நகரம் ஆற்றங்கரையில் அமைந்துள்ளது, இங்கு வறண்ட காலங்களில், அதன் அகலம் சுமார் மற்றும் சுமார் 60 செமீ (24 அங்குலங்கள்) ஆழத்தைக் கொண்டிருக்கும். பரா ஆற்றின் கீழ் பள்ளத்தாக்கு வளமானதாகவும் நன்கு பயிரிடத்தக்கதாகவும் உள்ளது. The lower valley of the Farah Rud is fertile and well cultivated.
# சார்லசு பிலிப் பிரௌன்

**சார்லஸ் பிலிப் பிரவுன்** (*Charles Philip Brown*) (10 நவம்பர் 1798 - 12 டிசம்பர் 1884) கிழக்கிந்திய நிறுவனத்தின் அதிகாரியாக இருந்தார். இவர் ஆந்திரப் பிரதேசத்தில் பணிபுரிந்தார். மேலும் இவர் தெலுங்கு மொழி இலக்கியத்தில் ஒரு முக்கியமான அறிஞருமாவார்.  
18 ஆம் நூற்றாண்டில் தெலுங்கு இலக்கியம் செயலற்ற நிலையில் இருந்தது. பல சமூக மற்றும் அரசியல் காரணங்களுக்காக - படைப்பாற்றல் தெலுங்கு கவிஞர்களின் பற்றாக்குறை, நடைமுறையில் உள்ள கல்வியறிவின்மை மற்றும் தெலுங்கு இலக்கியத்தின் புரவலர்களாக விஜயநகரப் பேரரசின் வீழ்ச்சி ஆகியவை இதற்கு காரணங்களாக இருந்தது. பிரவுன், பிராந்தியத்தில் அதிகாரியாக, படைப்புகளை சேகரித்து திருத்தினார். தெலுங்கு மொழியின் பாரம்பரியத்தை காப்பாற்றியதாக நம்பினார். தனது சொந்த வார்த்தைகளில் இவ்வாறு கூறுகிறார்;<blockquote>"தெலுங்கு இலக்கியம் அழிந்து கொண்டிருந்தது; சாக்கெட்டில் சுடர் மினுமினுத்தது. 1825 இல், தெலுங்கு இலக்கியம் இறந்து கிடப்பதைக் கண்டேன். 30 ஆண்டுகளில் அதை உயிர்ப்பித்தேன்". </blockquote>  
பிரவுனின் வாழ்க்கையை ஆய்வு செய்த ஜனமத்தி அனுமத் சாத்திரி, இவரது நினைவாக கடப்பாவில் ஒரு நூலகத்தை நிறுவினார்.
# சார்லசு பிலிப் பிரௌன்

## சுயசரிதை

சார்லசு பிரவுன், 1798 ஆம் ஆண்டு நவம்பர் 10 ஆம் தேதி கொல்கத்தாவில் பிறந்தார். இவரது தந்தை டேவிட் பிரவுன் ஒரு அனாதை இல்லத்தின் மேலாளராகவும், சமசுகிருதம் உட்பட பல மொழிகளில் அறிஞராகவும் இருந்தார். சார்லசு பிரவுன் 1812 இல் தனது தந்தையின் மரணத்திற்குப் பிறகு, இந்தியாவில் குடிமைப்பணி பதவிக்கான ஹெய்லிபரி கல்லூரியில் பயிற்சி பெறுவதற்காக மீண்டும் இங்கிலாந்து சென்றார். ஆகஸ்ட் 4, 1817 அன்று சென்னை திரும்பினார்  
1820 ஆம் ஆண்டு, மெட்ராஸ் ஆளுநர் தோமஸ் முன்ரோ, ஒவ்வொரு அதிகாரியும் உள்ளூர் மொழியைக் கற்க வேண்டும் என்று உத்தரவிட்டார். வெலகபுடி கோதண்டராம பந்துலுவின் வழிகாட்டுதலின் கீழ் பிரவுன் தெலுங்கைத் தேர்ந்தெடுத்தார்.மேலும் அந்த ஆண்டு தெலுங்குமொழித் தேர்விலும் இந்திய ஆட்சிப் பணித் தேர்விலும் தேர்ச்சி பெற்றார். இவர் கடப்பாவின் ஆட்சியராக இருந்த ஜான் ஹன்பரிக்கு துணை ஆட்சியரானார். ஹன்பரி தெலுங்கில் சரளமாக இருந்த காரணத்தால் பிரவுன் தனது படிப்பைத் தொடர்ந்தார். 1822 இல் மச்சிலிப்பட்டிணத்திற்கும் பின்னர் 1825 இல் ராஜமன்றிக்கும் மாற்றப்பட்டார். 1832-33 பஞ்சத்தின் தொடக்கத்தில் குண்டூருக்கு பணியமர்த்தப்பட்டார்.  
பிரவுன் 1834 இல் தனது பணியிலிருந்து ஓய்வு பெற்று மீண்டும் இலண்டனுக்குச் சென்று 1835 முதல் 1838 வரை அங்கேயே இருந்தார். 1837 இல் கிழக்கிந்திய நிறுவனத்தின் பாரசீக மொழிபெயர்ப்பாளராக மீண்டும் சென்னை திரும்பினார். மேலும், மெட்ராஸ் கல்லூரி வாரியத்தில் உறுப்பினராக சேர்ந்தார். உடல்நலக் காரணங்களால் 1854 இல் ஓய்வு பெற்று மீண்டும் இலண்டனுக்குத் திரும்பினார். இலண்டன் பல்கலைக்கழகத்தில் தெலுங்கு பேராசிரியராக சில காலம் பணியாற்றினார்.
# சார்லசு பிலிப் பிரௌன்

## மரபு

பன்மொழிப் புலமை இருந்தாலும் பிரவுன் தெலுங்கில் கவனம் செலுத்தினார். பிற மொழிகள் கிரேக்கம், இலத்தீன், பாரசீகம் மற்றும் சமசுகிருதம் ஆகியவை பிரவுன் அறிந்ததாகக் கூறப்படுகிறது. இவர் தெலுங்கை மூன்று வழிகளில் ஆதரித்தார் - தனது சொந்த படைப்புகளை உருவாக்கினார். பழைய படைப்புகளை மீட்டெடுத்தார் மற்றும் கண்டுபிடித்தார். தெலுங்கில் புத்தகங்களை அச்சிட்டார். தானே நிதியுதவி செய்தார், சில சமயங்களில் கடன் வாங்கினார். கடப்பாவில் இரண்டு இலவசப் பள்ளிகளையும் மச்சிலிப்பட்டணத்தில் மேலும் இரண்டு பள்ளிகளையும் நிறுவினார்.
# சார்லசு பிலிப் பிரௌன்

## மரபு

### இறப்பு

இவர் 1884 ஆம் ஆண்டு டிசம்பர் 12 ஆம் தேதி தனது எண்பத்தேழு வயதில் இறந்தார்.மேலும், இலண்டனில் உள்ள கென்சல் பசுமை கல்லறையில் (அனைத்து ஆத்மாக்களின் பொது கல்லறை) அடக்கம் செய்யப்பட்டார்.
# சார்லசு பிலிப் பிரௌன்

## இதனையும் காண்க

- வேமனா
- தியாகராஜர்
- ஆர்தர் காட்டன், தெலுங்கு மக்களின் மற்றொரு பிரியமான மேற்கத்திய நாட்டவர், ஒரு கட்டடப் பொறியாளர்
- டேனியல் நெகர்ஸ், தெலுங்கு கலாச்சாரத்தின் மீது ஆர்வம் கொண்ட பிரெஞ்சு நாட்டவர்.
- தெனாலி ராமன்
- போத்தன்னா
# ஜனமத்தி அனுமத் சாத்திரி

முனைவர் **ஜனமத்தி அனுமத் சாத்திரி** (*Janamaddi Hanumath Sastri*) (1926-2014) ஆந்திரப் பிரதேசத்தின் கடப்பாவைச் சேர்ந்த ஒரு இந்திய எழுத்தாளரும் மொழியியலாளரும் ஆவார். தெலுங்கிலும் ஆங்கிலத்திலும் பல நூல்களை எழுதியுள்ள இவர் கடப்பா எழுத்தாளர்கள் அமைப்பில் நான்கு தசாப்தங்களாக பணியாற்றினார். மேலும், அங்கு சார்லசு பிலிப் பிரௌன் நினைவு நூலகத்தையும் நிறுவினார். இவரது பிரவுன் பற்றிய விரிவான ஆராய்ச்சிக்காக ஞானபீட விருது பெற்ற சி. நாராயண ரெட்டி இவரை *பிரவுன் சாஸ்திரி* என்று அன்புடன் அழைத்தார்.  
இவர் அனந்தப்பூர் மாவட்டத்திலுள்ள இராயதுர்கத்தில் சுப்பண்ணா, ஜனகம்மா தம்பதியருக்கு 1926 இல் பிறந்தார். 1946 ஆம் ஆண்டு பெல்லாரியில் உள்ள அரசு மேல்நிலைப் பள்ளியில் ஆசிரியராகப் பணியாற்றினார்.
# ஜனமத்தி அனுமத் சாத்திரி

## எழுத்துகள்

சாத்திரி பல்வேறு செய்தித்தாள்கள் மற்றும் வெளியீடுகளில் 2,500 கட்டுரைகளை எழுதியுள்ளார். மேலும், 16 புத்தகங்களையும் எழுதியுள்ளார். குறிப்பிடத்தக்க படைப்புகளில் சி. பி. பிரவுன், மோக்ஷகுண்டம் விஸ்வேஸ்வரய்யா, பெல்லாரி ராகவா ஆகியோரின் வாழ்க்கை வரலாறுகள் அடங்கும்.
# பரணம்

**பரணம்** (*Paranam*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் செந்துறை வட்டத்தில் அமைந்துள்ள ஒரு பெரிய கிராமம் ஆகும்.
# பரணம்

## மக்கள்தொகை

மக்கள்தொகை கணக்கெடுப்பின்படி பரணம் கிராமத்தில் 2,337 ஆண்கள் 2,507 பெண்கள் என மொத்தம் 4844 பேர் இருந்தனர்.
# இராயதுர்கம்

*'இராயதுர்கம்* (*Rayadurgam*) என்பது இந்தியாவின் ஆந்திரப் பிரதேச மாநிலத்தில் உள்ள அனந்தபூர் மாவட்டத்திலுள்ள ஒரு நகரம் ஆகும். இது ஒரு நகராட்சி மன்றத்தால் நிர்வகிக்கப்படுகிறது. இராயதுர்கம் துணிப் பொருட்கள் மற்றும் உற்பத்தி தொழிலுக்கு பெயர் பெற்றது. ஐதராபாத்திலிருந்து சுமார் 451.6 கிமீ (280.6 மைல்) தொலைவில் அமைந்துள்ளது. இப்போது முறையான போக்குவரத்து, நவீன வசதிகளுடன் மெல்ல வளர்ச்சியடைந்து வருகிறது. தேசிய நெடுஞ்சாலை 544DD மூலம் நகரம் ஆந்திரப் பிரதேசம் மற்றும் கர்நாடகாவின் பிற நகரங்களுடன் நன்கு இணைக்கப்பட்டுள்ளது. கர்நாடகாவில் உள்ள பல்லாரி விமான நிலையம் இதன் அருகிலுள்ளது. அதைத் தொடர்ந்து கர்னூல், புட்டபர்த்தி மற்றும் பெங்களூரு நகரங்களும் அருகில் உள்ளது. பெல்லாரி, குண்டக்கல், கூட்டி மற்றும் அனந்தபூர் போன்ற முக்கிய நிலையங்களுடன் இராயதுர்கம் ஒரு தொடர்வண்டி நிலையத்தையும் கொண்டுள்ளது.
# இராயதுர்கம்

## மக்கள்தொகை

2011 இந்திய மக்கள் தொகைக் கணக்கெடுப்பின்படி, நகரத்தின் மக்கள் தொகை 61,749 பேர். மொத்த மக்கள் தொகையில், 0–6 வயதுக்குட்பட்ட 30,911 ஆண்கள், 30,838 பெண்கள் மற்றும் 7,462 குழந்தைகள் என உள்ளனர். சராசரி கல்வியறிவு விகிதம் 69.60% ஆக உள்ளது. 37,781 கல்வியறிவு பெற்றவர்கள், தேசிய சராசரியான 73.00% ஐ விட கணிசமாகக் குறைவு. நகரில் தெலுங்கு ஆட்சி மொழியாகும். கன்னடம் மற்றும் உருது மொழிகளும் இங்கு பரவலாக பேசப்படுகின்றன
# சன்னாவூர் வடக்கு

**சன்னாவூர் வடக்கு** (*Sannavur North*)என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.
# சன்னாவூர் வடக்கு

## மக்கள்தொகை

மக்கள்தொகை கணக்கெடுப்பின்படி சன்னாவூர் வடக்கு கிராமத்தில் 729 ஆண்கள் 768 பெண்கள் என மொத்தம் 1497 பேர் இருந்தனர்.
# சன்னாவூர் தெற்கு

**சன்னாவூர் தெற்கு** (*Sannavur South*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.
# சன்னாவூர் தெற்கு

## மக்கள்தொகை

2001 மக்கள்தொகை கணக்கெடுப்பின்படி, சன்னாவூரில் தெற்கு 839 ஆண்கள் மற்றும் 894 பெண்கள் என மொத்தம் 1733 பேர் இருந்தனர்.
# தளவாய் வடக்கு

**தளவாய் வடக்கு** (*Thalavoi North*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.
# தளவாய் வடக்கு

## மக்கள்தொகை

2001 மக்கள்தொகை கணக்கெடுப்பின்படி, தளவோய் (வடக்கு) கிராமத்தில் 1175 ஆண்கள் மற்றும் 1251 பெண்கள் என மொத்தம் 2426 பேர் இருந்தனர்.
# மூடபித்ரி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1962 | எஸ். கோபால சாலேனா | இந்திய தேசிய காங்கிரஸ் |
| 2004 |  |  |
| 2008 |  |  |
| 2013 |  |  |
| 2018 | உமாநாதா ஏ. கோட்யான் | பாரதிய ஜனதா கட்சி |
| 2023 | } |  |
**குறிப்பு**
# தளவாய் தெற்கு

**தளவாய் தெற்கு** (*Thalavoi South*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.
# தளவாய் தெற்கு

## மக்கள்தொகை

2001 மக்கள்தொகை கணக்கெடுப்பின்படி, தளவாய் தெற்கு கிராமத்தில் 1685 ஆண்கள் மற்றும் 1711 பெண்கள் என மொத்தம் 3396 பேர் உள்ளனர்.
# தழுதாழைமேடு

**தழுதாழைமேடு** (*Thaluthalaimedu*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள உடையார்பாளையம் தாலுக்காவில் உள்ள ஒரு கிராமம் ஆகும்.
# தழுதாழைமேடு

## மக்கள்தொகை

2001 மக்கள்தொகை கணக்கெடுப்பின்படி, தழுதலைமேடு கிராமத்தில் 2487 ஆண்கள் மற்றும் 2415 பெண்கள் என மொத்தம் 4902 மக்கள் வசித்தனர்.
# தண்டலை

**தண்டலை** (*Thandalai*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும். தண்டலை கிராமத்தில் அரசு மேல்நிலைப்பள்ளி ஒன்று உள்ளது. இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.
# தண்டலை

## மக்கள்தொகை

2001 மக்கள்தொகை கணக்கெடுப்பின்படி, தண்டலை கிராமத்தில் 2729 ஆண்கள் மற்றும் 2581 பெண்கள் என மொத்தம் 5310 பேர் இருந்தனர்.
# கடன் பத்திரம்

சட்டத்தில், கடன் பத்திரம் என்பது கடனை உருவாக்கும் அல்லது ஒப்புக் கொள்ளும் ஆவணமாகும். கார்ப்பரேட் நிதியில், இந்த சொல் நடுத்தர முதல் நீண்ட கால கடன் கருவிகளைக் குறிக்கிறது, இது பெரிய நிறுவனங்களால் பணம் கடன் வாங்கப் பயன்படுகிறது. சில நாடுகளில் இந்த சொல் பத்திரங்கள், கடன் பங்குகள் அல்லது குறிப்புகளுடன் ஒன்றுக்கொன்று மாற்றாக பயன்படுத்தப்படுகிறது.  
பொதுவாக கடன் பத்திரங்கள் கடன் பத்திரம் வைத்திருப்பவரால் சுதந்திரமாக மாற்றப்படும். கடன் பத்திரம் வைத்திருப்பவர்களுக்கு வாக்களிக்கும் உரிமை இல்லை மற்றும் அவர்களுக்கு வழங்கப்படும் வட்டி நிறுவனத்தின் நிதிநிலை அறிக்கைகளில் உள்ள லாபத்திற்கு எதிராக வசூலிக்கப்படுகிறது.  
அமெரிக்க ஐக்கிய நாடுகளில்,கடனீட்டுப் பத்திரம் ஒரு பாதுகாப்பற்ற கார்ப்பரேட் பத்திரத்தை குறிப்பிடுகிறது; அதாவது, பத்திரத்தின் முதிர்ச்சியின் போது அசல் திரும்பப் பெறுவதற்கு உத்தரவாதம் அளிக்க நிலையான வருமானம் அல்லது சொத்து அல்லது கருவியின் பங்கு இல்லாத ஒரு பத்திரம். அமெரிக்காவில், பங்குகள் அல்லது பத்திரங்களுக்கு பிணை வழங்கப்படும் கடன்கள் 'அடமானப் பத்திரங்கள்' என்று அழைக்கப்படுகின்றன.  
இருப்பினும், ஐக்கிய ராச்சியத்தில் கடன் பத்திரங்கள் பொதுவாகப் பாதுகாக்கப்படுகின்றன. ஆசியாவில், நிலத்தின் மீதான கட்டணத்தின் மூலம் திருப்பிச் செலுத்துதல் பாதுகாக்கப்பட்டால், கடன் ஆவணம் அடமானம் என்று அழைக்கப்படுகிறது; நிறுவனத்தின் பிற சொத்துக்களில் கட்டணம் செலுத்துவதன் மூலம் திருப்பிச் செலுத்துதல் பாதுகாக்கப்பட்டால், ஆவணம் கடன் பத்திரம் என்று அழைக்கப்படுகிறது; எந்த பாதுகாப்பும் சம்பந்தப்படாத இடத்தில், ஆவணம் ஒரு குறிப்பு அல்லது 'பாதுகாப்பற்ற வைப்பு குறிப்பு' என்று அழைக்கப்படுகிறது.  
ஒரு யு.எஸ். கார்ப்பரேஷன் கடன் பத்திரங்களை வெளியிடும் போது (பாதுகாக்கப்பட்ட கார்ப்பரேட் பத்திரங்களை வழங்குவதை விட) பயனடைகிறது, ஏனெனில் முதிர்ச்சியின் போது அசல் திருப்பிச் செலுத்துவதில் அதன் இயல்புநிலைக்கு உத்தரவாதம் அளிக்க ஒரு சொத்து அல்லது வருவாயை வழங்க நிறுவனம் அனுமதிக்கிறது. அதனால், தனித்தனி கணக்குகளை வைத்திருக்க வேண்டிய அவசியமில்லை. கடன் பத்திரத்தை வழங்கும் நிறுவனத்தால் தனி கணக்கில் வைக்கப்படும் சொத்துக்கள் அல்லது நிதிகள் மற்ற நிதி நடவடிக்கைகளுக்கு பயன்படுத்தப்படலாம்.
# கடன் பத்திரம்

## பிரிவுகள்

இரண்டு வகையான கடன் பத்திரங்கள் உள்ளன:  
மாற்றத்தக்க கடனீட்டுப் பத்திரங்கள், இவை மாற்றத்தக்க பத்திரங்கள் அல்லது பத்திரங்கள், அவை முன்னரே தீர்மானிக்கப்பட்ட காலத்திற்குப் பிறகு வழங்கும் நிறுவனத்தின் ஈக்விட்டி பங்குகளாக மாற்றப்படலாம். "மாற்றுத்திறன்" என்பது, கார்ப்பரேட்கள் தாங்கள் வழங்கும் பத்திரங்களை வாங்குபவர்களை மிகவும் கவர்ந்திழுக்கும் வகையில் சேர்க்கக்கூடிய ஒரு அம்சமாகும். வேறுவிதமாகக் கூறினால், இது கார்ப்பரேட் பத்திரங்களுடன் தொடர்புடைய ஒரு சிறப்பு அம்சமாகும். மாற்றும் தன்மையை வாங்குபவருக்கு கிடைக்கும் நன்மையின் காரணமாக, மாற்றத்தக்க கடனீட்டுப் பத்திரங்கள் பொதுவாக மாற்ற முடியாத பெருநிறுவனப் பத்திரங்களைக் காட்டிலும் குறைந்த வட்டி விகிதங்களைக் கொண்டுள்ளன.  
மாற்ற முடியாத கடனீட்டுப் பத்திரங்கள், வெறும் வழக்கமான கடன் பத்திரங்கள், பொறுப்புள்ள நிறுவனத்தின் ஈக்விட்டி பங்குகளாக மாற்றப்பட முடியாது. அவை கடனீட்டுப் பத்திரங்கள், அவற்றுடன் மாற்றத்தக்க வசதிகள் இணைக்கப்படவில்லை. இதன் விளைவாக, அவை பொதுவாக மாற்றத்தக்க சகாக்களை விட அதிக வட்டி விகிதங்களைக் கொண்டுள்ளன.
# கந்ததர் அருவி

**கந்ததர் அருவி** (*Khandadhar Falls, Kendujhar*) இந்தியாவின் ஒடிசா மாநிலத்தில் கேந்துசர் மாவட்டத்தில் அமைந்துள்ளது.  
இந்த அருவி உயர அருவியாகும். இது அடர்ந்த காடுகளுக்கு மத்தியில் உள்ளது. இந்த அருவி பாறை முகத்தில் கீழே விழும்போது தண்ணீரைத் தெளிப்பதன் மூலம் "புகை போன்ற" தோற்றத்தைக் கொண்டுள்ளது.
# கந்ததர் அருவி

## அமைவிடம்

கந்ததர் அருவி ஒடிசாவின் கேந்துசர் நகரத்திலிருந்து 54 கி.மீ. தொலைவில் உள்ளது.  
கந்ததர் அருவி கேந்துசர் மாவட்டத்தில் உள்ள குன்றுகளில் ஒன்றான கந்ததர் மலையில் அமைந்துள்ளது. மலையின் எதிர்புறத்தில், அதே பெயரில் மற்றொரு அருவியும் உள்ளது. கந்ததர் நீர்வீழ்ச்சி, சுந்தர்கட் மாவட்டத்தின் பனேய் உட்பிரிவில் அமைந்துள்ளது.
# தக்கர் பேரூ

**தக்கர் பேரூ** (*Thakkar Pheru*) அலாவுதீன் கில்சியின் நிதி நிர்வாகப் பொருளாளராக இருந்தாவராவார். இவர் 1291 ஆம் ஆண்டு முதல் 1347 ஆண்டு வரை இப்பணியில் செயல்பட்டார்.  
நாணயங்கள், உலோகங்கள் மேலும் ரத்தினங்கள் குறித்த சிறீமால் என்ற வல்லுநனராக அலாவுதீன் கில்சி இவரை நியமித்தார். தனது மகன் ஹேமபாலின் பயன்பாட்டுக்காக இத்துறை தொடர்பான நூல்களை எழுதியிருக்கிறார். 1315 இல் அலாவுதீன் கில்சிஜியின் கருவூலத்தில் தான் கண்ட அளப்பளரிய இரத்தின சேகரிப்புகளைக் பற்றி "இரத்தினப் பரிக்சா" என்ற நூலையும்" 1318 ஆம் ஆண்டில் நாணயத் தயாரிப்பு ஆலையில் கிடைத்த அனுபங்களைக் கொண்டு "திரவியபரிக்சா"என்ற நூலையும் எழுதினார். கியாசுதீன் துக்ளக்கின் ஆட்சி வரை இவர் தொடர்ந்து பணியாற்றினார்.  
கணிதம் பற்றி இவர் எழுதிய "கணிதசாரகௌமுதி" என்ற நூலுக்காகவும் அறியப்படுகிறார்.
# புர்லிஜாரன் அருவி

**புர்லிஜாரன் அருவி** (</link> ) என்பது இந்தியாவின் ஒடிசாவில் உள்ள களஹாண்டி மாவட்டத்தில் உள்ள பவானிபட்னாவில் உள்ள ஒரு வற்றாத அருவியாகும். இந்த அருவி 16 மீட்டர் உயரமுடையது. சூரிய ஒளியின் பிரதிபலிப்பு காரணமாகச் சிதறிய நீரில் ஏற்படும் பலவண்ண வானவில்லுக்கு இந்த அருவி பெயர் பெற்றது. இது பொழுது போக்கிற்கான சுற்றுலாத்தலமாகும். இந்த அருவி கார்லாபட் வனவிலங்கு சரணாலயத்திற்கு அருகில் உள்ளது.
# புர்லிஜாரன் அருவி

## சுற்றுலா

புர்லிஜாரன் ஒடிசா மாநில நெடுஞ்சாலையான 44-ல் பவானிபட்னாவிலிருந்து தொலைவில் உள்ளது. ஒடிசா மாநில சாலை போக்குவரத்துக் கழகம் மற்றும் தனியார் பேருந்துகள் பவானிபட்னா மற்றும் அருகிலுள்ள பிற நகரங்களுடன் இந்த அருவிக்குப் போக்குவரத்து சேவையினை வழங்குகின்றன.
# தோகாரிசஞ்சாரா

**தோகாரிசஞ்சாரா** (; ) இந்தியாவின் ஒடிசாவின் கலஹண்டி, கோக்சரா, காலிகர் கிராமத்தில் அமைந்துள்ள ஒரு பொழுதுபோக்கு மற்றும் சுற்றுலாத் தலமாகும்.
# தோகாரிசஞ்சாரா

## அருவி

காலாஹண்டி, இந்தியா அல்லது ஒடிசாவின் புகழ்பெற்ற வரலாற்று மற்றும் பழமையான இடங்களில் ஒன்றாகும். தோகாரிசஞ்சாரா என்பது கலஹண்டி மற்றும் நபரங்பூர் மாவட்டத்தின் எல்லையில் உள்ள கோகசரா கிராமத்தில் அமைந்துள்ள சுற்றுலாத் தலமாகும். கலாஹண்டியில் உள்ள மற்ற கவர்ச்சிகரமான சுற்றுலா மையங்களை விட இது முற்றிலும் மாறுபட்ட மற்றும் தனித்துவமான இடமாகும். தோகாரிசஞ்சாரா இதன் இரண்டு பிரபலமான நீர்வீழ்ச்சிகளான தோகாகரிதாரா மற்றும் பன்யரகுமாரா (அல்லது பைரவ் தர்) ஆகியவற்றால் பிரபலமானது. மேலும், இதன் அருகாமையில் உள்ள வரலாற்று சிறப்புமிக்க குடஹந்தி குகை இந்த இடத்தை மேலும் முக்கியத்துவப்படுத்துகிறது. ஜவ்வரிசி (குடா) பானை (கந்தி) போல தோற்றமளிப்பதால் குடகந்தி குகை என்று பெயரிடப்பட்டது. இங்கு வரலாற்றுக்கு முந்தைய இலக்கியங்கள், சித்திரக் கல்வெட்டுகள் மற்றும் கல் சுவர்களில் வடிவமைக்கப்பட்ட வரைபடங்களைக் காணலாம்.
# தோகாரிசஞ்சாரா

## சுற்றுலா

சுமார் 80 ஆண்டுகளுக்கு முன்பு, இந்த இடத்தில் இராமர் கோயில் கட்டப்பட்டது. இதன் காரணமாக ஒடிசா முழுவதிலுமிருந்து சுற்றுலாப் பயணிகளை ஈர்க்கும் இராம நவமி, ஒவ்வொரு ஆண்டும் 9 நாட்கள் இங்கு நடைபெறும் திருவிழாவாகும்.
# மேவர் குமார் ஜமாத்தியா

**மேவர் குமார் ஜமாத்தியா** (*Mevar Kumar Jamatia*) திரிபுராவைச் சேர்ந்த திப்ரா இந்திய அரசியல்வாதி ஆவார். இவர் பிப்லப் குமார் தேவ் அமைச்சகத்தில் பழங்குடியினர் நலம் மற்றும் வனத்துறை அமைச்சராக இருந்தவர். இந்தியப் பொதுவுடமைக் கட்சி(மார்க்சிஸ்ட்) வேட்பாளர் அகோர் தெப்பர்மாவை 6,987 வாக்குகள் வித்தியாசத்தில் தோற்கடித்து அசராம்பரி தொகுதியில் இருந்து சட்டமன்ற உறுப்பினரானார். 2022 ஆம் ஆண்டு மே 12 ஆம் அன்று இவர் பதவியில் இருந்து நீக்கப்பட்டு திரபுரா பூர்வகுடி மக்கள் முன்னணிக் கட்சியிலிருந்து தனிமைப்படுத்தப்பட்டார். மேலும், 2023 திரிபுரா சட்டமன்றத் தேர்தலுக்கு மூன்று மாதங்களுக்கு முன்பு இவர் 8 நவம்பர் 2022 அன்று திரிபுரா சட்டமன்ற உறுப்பினர் பதவியை விட்டு விலகி 10 நவம்பர் 2023 அன்று திப்ரா மோதா கட்சியில் சேர்ந்தார்.
# பாபி வம்சம்

பாபி வம்சத்தால் ஆளப்பட்ட மன்னர் அரசுகளில் ஒன்றான ரதன்பூர் மாநிலத்தின் சின்னம்.]]
**பாபி வம்சம்** (*Babi dynasty*) ஓர் ஆப்கானிய வம்சமாகும். இது பிரித்தானிய இந்தியாவின் சமஸ்தானங்களின் ஆளும் அரச குடும்பங்களை உருவாக்கியது. ஆப்கானித்தானின் பஷ்தூன் வம்சாவளியைச் சேர்ந்த இச்சமூகம், பெரும்பாலும் இந்தியாவிலும் பாக்கித்தானின் சில பகுதிகளிலும் வசிக்கின்றனர். 1654 ஆம் ஆண்டில் சேர்கான்ஜி பாபி என்பவர் வம்சத்தை இநிறுவினார். பிரித்தானிய இந்திய சமஸ்தானமான ஜூனாகத்தின் கடைசி நவாப், சர் முகம்மது கான்ஜி, இந்தியாவுடன் இணைவதற்கான ஒப்பந்தத்தில் கையெழுத்திட்டார். இந்தியப் பிரிவினைக்குப் பிறகு, ஜூனாகத்தும், பண்டுவ மனவதர் இராச்சியமும் பாக்கித்தானின் ஆதிக்கத்தை ஏற்றுக்கொண்டன . 1947 இல். இருப்பினும், இந்தியா இதனை அங்கீகரிக்கவில்லை. பின்னர் சிறிது காலத்திற்குப் பிறகு சுதேச அரசை தன்னுடன் இணைத்துக் கொண்டது .
# பாபி வம்சம்

## வரலாறு

பாபி பழங்குடியினம் என்பது கிழக்கு ஆப்கானித்தான் மற்றும் பாக்கித்தானின் மேற்குப் பகுதிகளிலிருந்து தோன்றிய பஷ்தூன் பழங்குடியினமாகும். பாபி அல்லது பாபாய் (பஷ்தூன்) கோர்காஷ்ட் அல்லது கர்கஷ்டியின் மகனாவார். முகலாயப் பேரரசர் உமாயூனின் சீடரான உசுமான் கானின் தலைமையில் குராசானிலிருந்து இந்தியா வந்ததாக அவர்கள் கூறுகின்றனர். உசுமான் கானின் மகன் பகதூர் கான்ஜி பாபி, இந்தியாவிற்கு குடிபெயர்ந்து முகலாயர்களின் கீழ் பணியில் சேர்ந்தார். பாபியின் பரம்பரை பட்டம் (பழங்குடி) 1554 ஆம் ஆண்டில் உமாயூனிடமிருந்து சித்தோகாரின் ராணாவுக்கு எதிரான சேவைகளுக்காக" அவருக்கு வழங்கப்பட்டது.  
1654 இல் பாபி வம்சத்தை நிறுவிய சேர்கான்ஜி பாபி, ஷாஜகானின் மகனான கத்தியவாரின் இளவரசர் முராத் பக்சியின் சேவையில் சேர்ந்தார். முகலாய ஆதாரங்களில், பாபி பழங்குடியினரின் உறுப்பினர்கள் "குசராத்திகள்" என அங்கீகரிக்கப்படுகிறார்கள். அவர்களின் பிராந்திய "குசராத்தி" அடையாளம், கலப்புத் திருமணம் மற்றும் அதன் கலாச்சாரத்துடன் இணைதல் மற்றும் அவர்களின் குலத்தைப் பற்றிய குறிப்பு முக்கியமாக வெவ்வேறு குசராத்தி துணைக்குழுக்களுக்குள் ஒரு சமூகமாக குறிப்பிடப்பட்டது. எடுத்துக்காட்டாக அகமதாபாத்தின் ஷுஜாத் கான் குஜராத்தி. பௌச்தார் குசராத்திகளில் ஒருவரும் பாபி பழங்குடியினத்தைச் சேர்ந்தவருமான சப்தர் கானுக்கு "சப்தர் கான்-இ சானி" என்ற பட்டம் வழங்கப்பட்டதை ஔரங்கசீப் உருகாத்-இ ஆலம்கிரியில் குறிப்பிடுகிறார். அவர்கள் பெரும்பாலும் நாட்டில் தலைமுறைகளாக வாழ்ந்தவர்கள் அல்லது மதம் மாறியவர்களுடன் அடையாளம் காணப்பட்டனர்.  
முகலாயப் பேரரசின் வீழ்ச்சிக்குப் பிறகு, பாபிகள் குசராத்தைப் கைப்பற்றுவதற்காக மராட்டியப் பேரரசின் கெய்க்வாட் வம்சத்துடன் போராட்டத்தில் ஈடுபட்டனர் . குசராத் முழுவதையும் கட்டுப்படுத்துவதில் மராத்தியர்கள் வெற்றி பெற்ற நிலையில், ஜூனாகத், ரதன்பூர், பாலசினோர், பண்டுவ மண்வதர், பஜோத் மற்றும் சர்தார்காத் ஆகிய சமஸ்தானங்களின் இறையாண்மையை பாபிகள் தக்க வைத்துக் கொண்டனர்.  
இந்த வம்சத்தின் உறுப்பினர்கள் ஜூனாகத், ரதன்பூர் மற்றும் பாலசினோர் ஆகிய சமஸ்தானங்களையும், அதே போல் சிறிய மாநிலங்களான பந்த்வா மனவதர், பஜோத் மற்றும் சர்தார்காத்தையும் ஆட்சி செய்தனர்.  
பாபி பழங்குடியினர் வடக்கு குசராத் மற்றும் சௌராட்டிரா முழுவதும் காணப்படுகின்றனர். பிரபல பாலிவுட் நடிகை பர்வீன் பாபி பாபி வம்சாவளியைச் சேர்ந்தவர். ஆனால் பெரும்பாலான சமகால பாபிகள், சுதேச பரம்பரையைச் சேர்ந்தவர்களைத் தவிர, சாதாரணமான சூழ்நிலையில் உள்ளனர். பலர் சிறு நில உரிமையாளர்கள். ஆனால் இவர்கள் மத்தியிலும் குறிப்பிடத்தக்க நகரமயமாக்கல் உள்ளது. பாபிகள் அகமண பாரம்பரியத்தை கடைபிடித்தாலும், சௌகான் மற்றும் பெக்லிம் சமூகங்களுடன் திருமண உறவுகளும் உள்ளன. மேலும் இவர்கள் சேக்குகள் மற்றும் சன்னி போக்ரர்களிடமிருந்து மருமகள்களை ஏற்றுக்கொள்கிறார்கள்.
# பாபி வம்சம்

## குறிப்பிடத்தக்கவர்கள்

- பர்வீன் பாபி, இந்தியத் திரைப்பட நடிகை.
- முகம்மது திலாவர் கான்ஜி: பாக்கித்தானின் சிந்து மாகாணத்தின் 14வது ஆளுநர் .
- முகமது ஜகாங்கிர் கான்ஜி: சிந்து மாகாண முதலமைச்சரின் ஆலோசகர்.
- உருஸ்வா மஜலுமி, குஜராத்தி கசல் கவிஞர்
- குலாம் மொய்னுதீன் கான்ஜி பண்டுவ மனவதர் இராச்சியத்தின் துடுப்பாட்ட அணித் தலைவர், வளைதடிப் பந்தாட்ட கூட்டமைப்பின் தலைவர், பாக்கித்தான் விளையாட்டு ஆலோசகர்.
- சர்வத் கிலானி பாக்கித்தானிய நடிகை.
# பாபி வம்சம்

## இதனையும் காண்க

- பண்டுவ மனவதர் இராச்சியம்
# ஒய். நாகப்பா

**ஒய். நாகப்பா** (*Y. Nagappa*) (1944/1945 - 27 அக்டோபர் 2020 ) இந்தியாவின் கர்நாடகா மாநிலத்தில் சமூக நலத்துறை அமைச்சராகப் பணியாற்றிய ஒரு இந்திய அரசியல்வாதி ஆவார். நாகப்பா, ஒரு மருத்துவர், சுமார் 30 ஆண்டுகளுக்கு முன்பு தீவிர அரசியலில் சேருவதற்கு முன்பு ஆவேரி மாவட்டத்தின் ஹங்கல் வட்டத்தில் உள்ள அக்கியாலூரில் பயிற்சி பெற்றார். தீவிர அரசியலில் சேருவதற்கு முன்பு அரிஹர் அரசு மருத்துவமனையில் மருத்துவ அதிகாரியாக இருந்தார். இவர் ஹரிஹர் தொகுதியில் மூன்று முறை வெற்றி பெற்றார். 2008 ஆம் ஆண்டு காங்கிரசுக்கான உட்கட்சித் தேர்தலில் பிபி ஹரிஷால் தோற்கடிக்கப்பட்டார். இவர் 27 அக்டோபர் 2020 அன்று தனது 75 வயதில் இறந்தார்.
# சீலா குமாரி

**சீலா குமாரி மண்டல்** (*Sheela Kumari Mandal*) (பிறப்பு 1970) ஓர் இந்திய அரசியல்வாதி மற்றும் பீகார் மாநிலத்தின் மதுபானி மாவட்டத்தில் உள்ள புல்பரஸ் சட்டமன்றத் தொகுதியில் இருந்து பீகார் சட்டமன்ற உறுப்பினராகப் பணியாற்றுகிறார். ஐக்கிய ஜனதா தளம் சின்னத்தில் வெற்றி பெற்றார். இவர் தற்போது பீகார் அரசாங்கத்தில் போக்குவரத்து மற்றும் தகவல் தொடர்பு அமைச்சராக பணியாற்றி வருகிறார்.
# சீலா குமாரி

## தனிப்பட்ட வாழ்க்கை

சீலா குமாரி மண்டல் 1991-ஆம் ஆண்டில் பொறியாளரான சைலேந்திர குமார் மண்டலை மணந்தார். இவர்களுக்கு ஒரு மகன் மற்றும் ஒரு மகள் உள்ளனர்.  
இவரது மாமனார் தானிக் லால் மண்டலும் ஒரு அரசியல்வாதி மற்றும் இவரது மைத்துனர் பாரத் பூசன் மண்டலும் ஒரு அரசியல்வாதி ஆவார். இவர் லௌகாஹா சட்டமன்ற தொகுதியிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டுள்ளார்.
# நசுருல் இசுலாம்

**நசுருல் இசுலாம்** (*Nazrul Islam*) இந்தியாவைச் சேர்ந்த ஓர் அரசியல்வாதியாவார். 1949 ஆம் ஆண்டு ஆகத்து மாதம் 12 ஆம் தேதியன்று இவர் பிறந்தார். அசாம் மாநிலத்தைச் சேர்ந்த இவர் இந்திய தேசிய காங்கிரசு கட்சியில் உறுப்பினராக இருந்தார். அசாம் சட்டமன்ற உறுப்பினராக இருந்த இவர் 2002 ஆம் ஆண்டு சூன் மாதம் 7 ஆம் தேதி முதல் 20 மே 2016 ஆம் ஆண்டு மே மாதம் 20 ஆம் தேதி வரை அசாமின் தருண் கோகோய் அரசாங்கத்தில் அமைச்சராகவும் இருந்தார். 1996 ஆம் ஆண்டு முதல் முதல் 2021 ஆம் ஆண்டு வரை இலகரிகாட்டு சட்டமன்ற தொகுதியிலிருந்து ஐந்து முறை தொடர்ந்து தேர்ந்தெடுக்கப்பட்டார்.  
நசுருல் இசுலாம் 7 ஜனவரி 2023 ஆம் ஆண்டு சனவரி மாதம் 7 ஆம் தேதியன்று தனது 73 ஆவது வயதில் இறந்தார்.
# இரானா கோசுவாமி

**இரானா கோசுவாமி** (*Rana Goswami*) இந்தியாவைச் சேர்ந்த ஓர் அரசியல்வாதியாவார். 1959 ஆம் ஆண்டு நவம்பர் மாதம் 12 ஆம் தேதியன்று இவர் பிறந்தார். அசாம் மாநிலத்தைச் சேர்ந்த இவர் இந்திய தேசிய காங்கிரசு கட்சியில் உறுப்பினராக இருந்தார். அசாம் மாநில பிரதேச காங்கிரசு கட்சியின் தலைவராகவும் செயல்படுகிறார்.  
இரானா கோசுவாமி 2006 மற்றும் 2011 ஆம் ஆண்டுகளில் இரண்டு முறை அசாம் சட்டமன்றத் தேர்தலில் இயோர்காட்டு தொகுதியில் போட்டியிட்டு அசாம் சட்டமன்றத்திற்கு தேர்ந்தெடுக்கப்பட்டார். 2021 ஆம் ஆண்டு சூலை மாதம் 24 ஆம் தேதியன்று இவர் அசாம் பிரதேச காங்கிரசு கட்சியின் செயல் தலைவராக நியமிக்கப்பட்டார்.
# வடக்கு கலிபோர்னியா

**வடக்கு கலிபோர்னியா** (*Northern California*), மேற்கு அமெரிக்காவில் உள்ள கலிபோர்னியா மாநிலத்தில் வடக்குப் பகுதியில் அமைந்த பெரிய நிலப்பரப்பாகும். இதன் தலைநகரம் சேக்ரமெண்டோ ஆகும். வடக்கு கலிபோர்னியா பகுதி 48 கவுண்டிகளும் சான் ஜோஸ், சான் பிரான்சிஸ்கோ, பிரஸ்னோ, சேக்ரமெண்டோ, ஓக்லாண்ட், ஸ்டாக்டோன், பிரீமாண்ட், மொடேஸ்டோ, சாண்டோ ரோசா, சலினாஸ், ஹேவர்டு, சன்னிவேல், விசலியா, சிகோ, ரெட்டிங், சான் மாட்டியோ, சான் ரபேல், யூரேகா மறறும் சூசன்வில்லே போன்ற 19 நகரங்களும் அமைந்துள்ளது. வடக்கு கலிபோர்னியாவில் ரெட்வுட் காடுகள், யோசெமிட்டி தேசியப் பூங்கா, தாவே ஏரி, சாஸ்தா மலை, மத்திய சமவெளி, சியேரா நிவாடா மலைத்தொடர் மற்றும் சான் பிரான்சிஸ்கோ விரிகுடாப் பகுதிகள் உள்ளது.
# வடக்கு கலிபோர்னியா

## பொருளாதாரம்

வடக்கு கலிபோர்னியாவின் பொருளாதாரம் மென்பொருட்கள், குறைகடத்திகள், மின்னணுப் பொருட்கள், உயிரி தொழில்நுட்பம், சுற்றுசூழல் பொறியியல், நிதித்துறை மற்றும் மருத்துவ உபகரணங்கள் உற்பத்தியில் வடக்கு கலிபோர்னியா உலகின் முதலிடத்தில் உள்ளது. மேலும் சுற்றுலா, கப்பல் போக்குவரத்து, உற்பத்தித் துறைகள், வேளாண்மைத் தொழிலிலும் சிறந்து விளங்குகிறது.
# வடக்கு கலிபோர்னியா

## தட்ப வெப்பம்

கொண்ட வடக்கு கலிபோர்னியா]]  
வடக்கு கலிபோர்னியா கோப்பென் காலநிலை வகைப்பாடு கொண்டது. இதன் சியேரா நிவாடா மலைத்தொடர் பகுதிகள் குளிர்ந்த காலநிலையும், குளிர்காலத்தில் பனிப்பொழிவும் கொண்டது.
வடக்கு கலிபோர்னியாவின் கோடை கால வெப்பநிலை 60 முதல் 100 பாகை பாரன்ஹீட்டும், குளிர்கால வெப்ப நிலை 30 முதல் 50 வரை கொண்டிருக்கும். சனவரி மற்றும் பிப்ரவரி போன்ற குளிர்காலத்தில் சியேரா நிவாடா மலைத்தொடரின் 3000 அடிகளுக்கு மேல் உயரத்தில் பனி மூடியிருக்கும்.
# வடக்கு கலிபோர்னியா

## மக்கள் தொகை

- 1850= 86105
- 1860= 346714
- 1870= 516089
- 1880= 772778
- 1890= 961628
- 1900= 1147725
- 1910= 1569141
- 1920= 2003075
- 1930= 2632273
- 1940= 3066654
- 1950= 4654248
- 1960= 6318482
- 1970= 7849575
- 1980= 9359160
- 1990= 11490926
- 2000= 13234136
- 2010= 14573946
- 2020= 15775319
# வடக்கு கலிபோர்னியா

## சுற்றுலாத் தலங்கள்

1. யோசெமிட்டி தேசியப் பூங்கா
1. கோல்டன் கேட் பாலம்
1. சான் ஜோஸ் பாலாஜி கோவில்
# வடக்கு கலிபோர்னியா

## கல்வி நிலையங்கள்

### அரசு கல்வி நிலையங்கள்

:*கலிபோர்னியா பல்கலைக்கழகம் (பெர்க்லி)
:*கலிபோர்னியா பல்கலைக்கழகம் டேவிஸ்
:*கலிபோர்னியா பல்கலைக்கழகம் ஹேஸ்டிங்ஸ்
:*கலிபோர்னியா பல்கலைக்கழகம் மெர்சிடு
:*கலிபோர்னியா பல்கலைக்கழகம் சான்பிரான்சிஸ்கோ
:*கலிபோர்னியா பல்கலைக்கழகம் சாந்த குரூஸ்  
- 11 கலிபோர்னியா மாநிலப் பல்கலைக்கழகங்கள்:  
:* கலிபோர்னியா கடல்சார் அகாதமி
:* கலிபோர்னியா மாநிலப் பல்கலைக்கழகம், சிக்கோ
:* கலிபோர்னியா மாநிலப் பல்கலைக்கழகம், கிழக்கு விரிகுடா
:* கலிபோர்னியா மாநிலப் பல்கலைக்கழகம், மோன்டேரே விரிகுடா
:* கலிபோர்னியா மாநிலப் பல்கலைக்கழகம், பிரெஸ்னோ
:* கலிபோர்னியா மாநிலப் பல்கலைக்கழகம், ஹம்போல்ட்
:* கலிபோர்னியா மாநிலப் பல்கலைக்கழகம், சாக்ரமாண்டோ
:* கலிபோர்னியா மாநிலப் பல்கலைக்கழகம், சான் பிரான்சிஸ்கோ
:* கலிபோர்னியா மாநிலப் பல்கலைக்கழகம், சான் ஜோஸ்
:* கலிபோர்னியா மாநிலப் பல்கலைக்கழகம், சோனோமா
:* கலிபோர்னியா மாநிலப் பல்கலைக்கழகம், ஸ்தனிஸ்லஸ்
# வடக்கு கலிபோர்னியா

## கல்வி நிலையங்கள்

### தனியார் கல்வி நிலையங்கள்

- ஸ்டான் போர்டு பல்கலைக்கழகம்
- பிராண்ட்மேன் பல்கலைக்கழகம்
# வடக்கு கலிபோர்னியா

## இதனையும் காண்க

- சான் பிரான்சிஸ்கோ விரிகுடாப் பகுதி
- தெற்கு கலிபோர்னியா
# கல்ஜானி ஆறு

**கல்ஜானி ஆறு** (*Kaljani River*) டோர்ஷா நதியின் துணை ஆறாகும், இது இமயமலையின் அடிவாரத்தில் பூட்டானில் உருவாகி (26°50'24"N 89°26'28"E) இது பூட்டான் மற்றும் இந்தியா வழியாக வடக்கிலிருந்து தெற்காக பாய்ந்து (26°16'25"N 89°35'01"E) தோர்ஷா ஆற்றுடன் சங்கமித்து மீண்டும் பிரம்மபுத்திரா ஆற்றுடன் சங்கமிக்கிறது. இது பத்மா நதியுடன் வங்காள விரிகுடாவுடன் கலக்கிறது. கல்ஜானி ஆற்றின் முக்கிய துணையாறுகள் [ ] டிமா, நோனை போன்றவை தூவார்சின் எழில் மிகு பிரதேசங்களாகின்றன. ஆற்றின் பெரும்பகுதி இந்திய மாநிலமான மேற்கு வங்கம் வழியாக பாய்கிறது. 1993 ஆம் ஆண்டில், இதன் கரையில் உள்ள அணையின் தடுப்புச் சுவர் கசிந்து, இடிந்து அலிபுர்துவார், ஹமில்தங்கஞ்ச் போன்ற நகரங்கள் வெள்ளத்தில் மூழ்கியதால் நகருக்குள் நூற்றுக்கணக்கான மக்களையும் விலங்குகளையும் கொல்லப்பட்டனர்.
# கல்ஜானி ஆறு

## கரையில் உள்ள முக்கிய இடங்கள்

புயென்சோலிங், ஜெய்கான், ஹமில்தங்கஞ்ச், நிம்தி, தக்சின் பரஜோர் காடு, அலிப்பூர்துவார், சிலாகனா ஆகியவை கல்ஜானி ஆற்றின் கரையில் அமைந்துள்ள சில இடங்கள்.
# மருத்துவ பூச்சியியல்

**மருத்துவ பூச்சியியல்** (*Medical entomology*) அல்லது **பொதுச் சுகாதார பூச்சியியல்**, மற்றும் *கால்நடை பூச்சியியல்* ஆகியவை மனித ஆரோக்கியத்தைப் பாதிக்கும் பூச்சிகள் மற்றும் கணுக்காலிகள் மீது கவனம் செலுத்தும் துறை ஆகும். கால்நடை பூச்சியியல் இந்த பிரிவில் சேர்க்கப்பட்டுள்ளது, ஏனெனில் பல விலங்கு நோய்கள் மனித ஆரோக்கியத்திற்கு அச்சுறுத்தலாக மாறுகின்றன. எடுத்துக்காட்டாக, *போவின் என்செபாலிடிசு*. மருத்துவ பூச்சியியல், மூட்டுவலி நோய் கடத்திகளின் நடத்தை, சூழலியல் மற்றும் நோய்ப்பரவியல் குறித்த அறிவியல் ஆராய்ச்சியையும் உள்ளடக்கியது. மேலும் பொது பாதுகாப்பு நலன்களுக்காக உள்ளூர் மற்றும் மாநில அதிகாரிகள் மற்றும் பிற பங்குதாரர்கள் உட்படப் பொதுமக்களுடன் இத்துறை மிகப்பெரிய தொடர்புடன் உள்ளது.  
பொதுச் சுகாதார பூச்சியியல் 2005ஆம் ஆண்டிலிருந்து ஒரு பெரிய எழுச்சியைக் கண்டது. *சிமெக்சு லெக்சுலாரியசு* என்ற மூட்டைப் பூச்சி எழுச்சி காரணமாக.
# மருத்துவ பூச்சியியல்

## மருத்துவ முக்கியத்துவம் வாய்ந்த பூச்சிகள்

மனித ஆரோக்கியத்தைப் பாதிக்கும் பல பூச்சிகள் (மற்றும் பிற கணுக்காலிகள்) உள்ளன. இந்த கணுக்காலிகளில் இறுசிறகிப் பூச்சிகள், ஹெமிப்டெரா, தைசனோப்டெரா, பேன் மற்றும் தெள்ளு ஆகியவை அடங்கும். இவை மனிதர்களுக்கு ஒட்டுண்ணியாக, கடித்தல், குத்துதல், ஒவ்வாமை எதிர்வினைகள் மற்றும்/அல்லது நோய்க் கடத்திகளாகச் செயல்படுகின்றன. உலகெங்கிலும் உள்ள மருத்துவ பூச்சியியல் வல்லுநர்கள் பொதுச் சுகாதாரத்தை மேம்படுத்துவதற்காக அறியப்பட்ட பூச்சிகளின் பாதிப்புகளை எதிர்த்துப் போராடி வருகின்றனர்.
# மருத்துவ பூச்சியியல்

## தனிப்பட்ட பூச்சிகள்

தனிப்பட்ட பூச்சிகளான பேன், தெள்ளு, மூட்டைப் பூச்சி, உண்ணி, சொறி, நோய்க்கிருமிகளைப் பரப்பும் பூச்சிகளாக உள்ளன. இவை இரத்தத்தினை உறிஞ்சும் வகையின. அதாவது இவை தங்கள் புரவலரின் இரத்தத்தை உண்கின்றன. கிட்டத்தட்ட அனைத்து தனிப்பட்ட பூச்சிகளும் பாதிக்கப்பட்ட புரவலனுடன் நீண்டகால வெளிப்பாட்டின் மூலம் பாதிக்கப்படாத விருந்தோம்பிக்கு நோய்களைக் கடத்தும். பேன், தெள்ளு, மூட்டைப் பூச்சி மற்றும் உண்ணிகள் புற ஒட்டுண்ணிகள் என்று அழைக்கப்படுகின்றன. புற ஒட்டுண்ணிகள் இவற்றின் புரவலன் தோலில் வாழ்கின்றன. இவை புரவலன் உடலிலிருந்து ஊட்டச்சத்துக்களை எடுத்துக்கொள்ள அனுமதிக்கும் தழுவல்களைக் கொண்டுள்ளன. அதாவது தோலை ஊடுருவிச் செல்லும் முறைகள், செரிமான நொதிகளைச் செருகவும் மற்றும் புரவலனிலிருந்து பெறப்பட்ட ஊட்டச்சத்துக்களைச் செரிமானம் செய்யக்கூடிய குடல் நுண்ணுயிர்களைக் கொண்டுள்ளன. இந்த புற ஒட்டுண்ணிகள் உணவு உண்ணும் போது திரவங்களின் பரிமாற்றம் ரிக்கெட்சியே, பிளேக் நோய் மற்றும் லைம் நோய் போன்ற நோய்களைப் பரப்பலாம். மூட்டைப் பூச்சிகள் மஞ்சட் காமாலை நோய்க் கிருமி கடத்திகளாகவும் இருக்கலாம் என்று சந்தேகிக்கப்படுகிறது.  
சொறி பூச்சிகளைப் புற ஒட்டுண்ணிகள் என வகைப்படுத்த முடியாது. சிரங்கு நோயை ஏற்படுத்தும் சொறி, அரிப்புப் பூச்சி என்றும் அழைக்கப்படும் *சர்கோப்டெசு இசுகேபி*, இது தன் புரவலன் தோலில் துளையிட்டு அக ஒட்டுண்ணியாக மாறுகிறது. தோலில் வாழும் *ச. இசுகேபியின்* செயல் மற்றும் ஒட்டுண்ணிக்கு ஒவ்வாமை எதிர்வினை ஆகியவை சொறி எனப்படும் நிலையாகும்.
# மருத்துவ பூச்சியியல்

## வீட்டு ஈ

வீட்டு ஈ மிகவும் பொதுவான மற்றும் பரவலாகக் காணப்படும் சிற்றினமாகும். இது மனிதனுக்கு நோய்களைக் கடத்துகிறது. அமீபிக் மற்றும் பேசிலரி இரத்தக்கழிசல் ஆகிய இரண்டின் உயிரினங்களும் பாதிக்கப்பட்டவர்களின் மலத்திலிருந்து ஈக்களால் எடுக்கப்பட்டு, ஈக்களின் முடிகளில் அல்லது ஈ உணவுண்ணும் போது வாந்தி எடுப்பதன் மூலம் சுத்தமான உணவுக்கு மாற்றப்படுகின்றன. குடற்காய்ச்சல் கிருமிகள் ஈக்களின் மலத்துடன் உணவில் படியக்கூடும். வீட்டு ஈக்கள் பறங்கி வியாதி புண்ணிலிருந்து சாதாரண புண் வரை கொண்டு செல்வதன் மூலம் பறங்கி வியாதி கிருமிகளைப் பரப்புகிறது. வீட்டு ஈக்கள் நோய்த்தொற்றுடைய மலத்திலிருந்து உணவு அல்லது பானத்திற்கு தீநுண்மிகளை எடுத்துச் செல்வதன் மூலம் இளம்பிள்ளை வாதத்தினைப் பரப்புகின்றன. வாந்திபேதி மற்றும் கல்லீரல் அழற்சி சில நேரங்களில் ஈக்கள் மூலமும் பரவுகின்றன. சால்மோனெல்லா, காச நோய், ஆந்த்ராக்ஸ் மற்றும் சில வகையான கண்ணோய்கள் வீட்டு ஈக்களால் பரவுகின்றன. இவை 100க்கும் மேற்பட்ட நோய்க்கிருமிகளையும் சில ஒட்டுண்ணிப் புழுக்களைக் கடத்துகின்றன. சுகாதர குறைபாடு உள்ள பகுதிகளில் காணப்படும் ஈக்கள் பொதுவாக அதிக நோய்க்கிருமிகளைப் பரப்புகின்றன. சில விகாரங்கள் மிகவும் பொதுவான பூச்சிக்கொல்லிகளுக்கு நோய் எதிர்ப்புச் சக்தியினை ஏற்படுத்தியுள்ளன.
# மருத்துவ பூச்சியியல்

## கரப்பான்பூச்சி

கரப்பான்பூச்சிகள் உணவினை உண்ணும்போது நோயை உண்டாக்கும் உயிரினங்களை (பொதுவாக இரைப்பை குடல் அழற்சி) பரப்புகின்றன. கரப்பான்பூச்சி மற்றும் வார்ப்பிரும்புத் தோல்கள், கண்களில் நீர் வடிதல், தடிப்புகள், மூக்கடைப்பு மற்றும் ஆத்துமா போன்ற பல ஒவ்வாமைகளை ஏற்படுத்தும்.
# மருத்துவ பூச்சியியல்

## கடிக்கும் பூச்சிகள்

கொசுக்கள், கொசுவினப் பூச்சிகள், மணல் ஈக்கள், கருப்பு ஈக்கள், மாட்டு ஈக்கள் மற்றும் நிலையான ஈக்கள் உட்படப் பல பூச்சிகள் கடிக்கும் தன்மையுடையன. இவை உணவு உண்பதன் மூலம், கடத்திகளாக மனிதர்களுக்குப் பல நோய்களைப் பரப்பலாம். மருத்துவ பூச்சியியல் வல்லுநர்கள் மற்றும் பிற மருத்துவ வல்லுநர்கள் தடுப்பு மருந்துகளை உருவாக்கி வருகின்றனர். இவை மனிதர்களுக்கு நோய்கள் சிலவற்றைத் தாக்குவதைத் தடுக்கிறது. கணுக்காலிகள் மனிதர்களைக் கடிக்காமல் தடுக்கும் வழிகளையும் உருவாக்கியுள்ளனர். மே 2018-ல் வெளியிடப்பட்ட நோய் கட்டுப்பாடு மற்றும் தடுப்பு மையங்களின் ஆய்வின்படி, பூச்சி கடித்தால் ஏற்படும் நோய்கள் 2004 முதல் 2016 வரை மூன்று மடங்கு அதிகரித்துள்ளன